ORDE do 22 de agosto de 2007 pola que se resolve a do 2 de abril de 2007 (Diario Oficial de Galicia do 16 de abril) de convocatoria das axudas para a consolidación e a estruturación de unidades de investigación competitivas do sistema universitario de Galicia do ano 2007, en réxime de concorrencia competitiva.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/08/2007

A Orde do 2 de abril de 2007 (DOG do 16 de abril) convocou as axudas para a consolidación e a estruturación de unidades de investigación competitivas do sistema universitario de Galicia do ano 2007, en réxime de concorrencia competitiva.
Rematada a tramitación establecida na convocatoria, de acordo co establecido no artigo 7 da orde de convocatoria, e atendendo ao informe-proposta elevado pola comisión avaliadora a través da Dirección Xeral de Promoción Científica e Tecnolóxica do Sistema Universitario de Galicia, esta consellería
RESOLVE:
Primeiro.-Concederlles aos seguintes profesores-investigadores do sistema universitario de Galicia as axudas que a continuación se relacionan para a consolidación e a estruturación de unidades de investigación competitivas do sistema universitario de Galicia para o ano 2007, en réxime de concorrencia competitiva, e na contía que se indica en cada caso.
1. Modalidade de grupos de referencia competitiva pola súa actividade de investigación.
Ver referencia pdf "16900D006P009.PDF"
* Segundo o anexo I, punto 3, da orde de convocatoria do 2 de abril de 2007 (DOG do 16 de abril),  as axudas serán de aplicación por un período de dúas anualidades (2007 e 2008), prorrogables a outras dúas (2009 e 2010). No momento da concesión da prórroga, o módulo variable recalcularase tendo en conta os ingresos obtidos nos tres exercicios anteriores.
2. Modalidade de unidades de transferencia.
Ver referencia pdf "16900D006P009.PDF"
Segundo o anexo II, punto 3, da orde de convocatoria do 2 de abril de 2007 (DOG do 16 de abril), as axudas serán de aplicación por un período de dúas anualidades (2007 e 2008), prorrogables a outras dúas (2009 e 2010). No momento da concesión da prórroga, o módulo variable recalcularase tendo en conta os ingresos obtidos nos tres exercicios anteriores.
3. Modalidade de grupos emerxentes promovidos por investigadores mozos.
Ver referencia pdf "16900D006P009.PDF"
* Segundo o anexo III, punto 3, da orde de convocatoria do 2 de abril de 2007 (DOG do 16 de abril), as axudas serán de aplicación por un período de dous anos (2007 e 2008), prorrogables por outro (2009).
4. Modalidade de redes de investigación.
Ver referencia pdf "16900D006P009.PDF"
* Segundo o anexo IV, punto 3, da orde de convocatoria do 2 de abril de 2007 (DOG do 16 de abril), as axudas serán de aplicación por un período de dous anos (2007 e 2008), prorrogables por outro (2009).
Segundo.-As solicitudes non incluídas na resolución de concesión entenderanse denegadas ou desestimadas.
Terceiro.-Os pagamentos faranse mediante libramento único e directo ás universidades. Para poder proceder ao libramento dos fondos será preciso que a universidade correspondente expida, na data límite do 31 de outubro do exercicio correspondente á anualidade de que se trate, a certificación expresiva da realización do gasto acompañada dunha memoria explicativa do logro dos obxectivos de consolidación e estruturación do grupo ou rede.
Cuarto.-O incumprimento por parte dos beneficiarios de calquera das bases establecidas na orde da convocatoria suporá a perda do dereito a percibir a axuda correspondente.
Quinto.-Contra esta resolución, que esgota a vía administrativa, os interesados poderán interpoñer recurso potestativo de reposición ante a conselleira de Educación e Ordenación Universitaria no prazo dun mes a partir do día seguinte ao da publicación da resolución no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses perante o Tribunal Superior de Xustiza de Galicia.
Disposición derradeira
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 22 de agosto de 2007.
Laura Sánchez Piñón
Conselleira de Educación e Ordenación Universitaria